Vedenie

20. 04. 2020

**Návrh na presun finančných prostriedkov určených na podporu študentských organizácií STU do 2. kola roku 2020**

Predkladá: **doc. Ing. Monika Bakošová, PhD.**

prorektorka

Vypracoval: **doc. Ing. Monika Bakošová, PhD.**

prorektorka

**Mgr. Marianna Michelková**

ÚVaSŠ

Zdôvodnenie: V súlade s článkom 3 bod 5 smernice rektora č. 1/2017-SR „Pravidlá podpory študentských organizácií Slovenskej technickej univerzity v Bratislave“ v znení dodatku č. 1 rektor predkladá vedeniu STU na posúdenie návrhy na poskytnutie podpory pre študentské organizácie STU.

Návrh uznesenia: Vedenie STU súhlasí s presunom finančných prostriedkov určených na podporu študentských organizácií STU do 2. kola roku 2020

1. bez pripomienok
2. s pripomienkami

**Návrh na presun finančných prostriedkov určených na podporu študentských organizácií STU do 2. kola roku 2020**

V súlade s článkom 3 bod 1 a 2 smernice rektora č. 1/2017-SR „Pravidlá podpory študentských organizácií Slovenskej technickej univerzity v Bratislave“ v znení dodatku č. 1 (ďalej len „smernica rektora“) bola dňa 16. 01. 2020 zverejnená výzva na predkladanie návrhov na poskytnutie podpory študentským organizáciám STU (ďalej tiež „návrhy“) na webovom sídle STU:

<https://www.stuba.sk/sk/studentov/studentske-organizacie.html?page_id=5484>.

V termíne na predkladanie návrhov, to je do 31. 03. 2020 (vrátane), bolo predložených **päť návrhov,** ktoré predložili **dve študentské organizácie STU** oprávnené uchádzať sa o podporu v súlade s článkom 2 bod 2 smernice rektora.

V súvislosti so súčasnou mimoriadnou situáciou na Slovensku spôsobenou šírením ochorenia COVID-19, ktorá ovplyvňuje aj činnosť študentských organizácií na STU, zástupca študentov a predseda študentskej časti Akademického senátu STU, Bc. Andrej Majstrík, na základe prerokovania v Únii študentských organizácií, požiadal prorektorku, doc. Ing. Moniku Bakošovú, PhD., o možnosť presunúť finančné prostriedky vyčlenené na podporu študentských organizácií STU z 1. kola výzvy roku 2020 do 2. kola výzvy roku 2020, ktorá bude zverejnená najneskôr do konca júla 2020 a študentské organizácie budú môcť návrhy predložiť najneskôr do 30. septembra 2020 (vrátane).

Študentské organizácie, ktoré predložili návrhy v rámci 1. kola výzvy roku 2020 s uvedeným presunom finančných prostriedkov súhlasili.

Predmetná žiadosť zástupcu študentov, ktorá bola doručená elektronicky, tvorí prílohu tohto materiálu.